CELEX: C2005/182/45
Language: da
Date: 2005-07-23 00:00:00
Title: Sag C-194/05: Sag anlagt den 2. maj 2005 af Kommissionen for De Europæiske Fællesskaber mod Den Italienske Republik

23.7.2005   
            
            
               DA
            
            
               Den Europæiske Unions Tidende
            
            
               C 182/24
            
         Sag anlagt den 2. maj 2005 af Kommissionen for De Europæiske Fællesskaber mod Den Italienske Republik
   (Sag C-194/05)
   (2005/C 182/45)
   Processprog: italiensk
   Ved De Europæiske Fællesskabers Domstol er der den 2. maj 2005 anlagt sag mod Den Italienske Republik af Kommissionen for De Europæiske Fællesskaber ved M. Konstantinidis, Kommissionens Juridiske Tjeneste, og avvocato G. Bambara, som befuldmægtigede og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Den Italienske Republik har tilsidesat sine forpligtelser i henhold til artikel 1, litra a), i direktiv 75/442/EØF om affald (1), som ændret ved direktiv 91/156/EØF (2), i det omfang artikel 10 i lov nr. 93 af 2001 og artikel 1, stk. 17 og 19, i lov nr. 443 af 2001 har udelukket, at jord og sten, der er opgravet og beregnet på genanvendelse som påfyldning, opfyldning, inddæmning og til formaling — med undtagelse af materialer, fra forurenede områder og inddæmmede landområder med en forureningsgrad, der overstiger den i gældende lovgivning fastsatte minimumsgrænse — fra at være omfattet af anvendelsesområdet for den nationale lovgivning om affald.
            
         
               2.
            
            
               Den Italienske Republik tilpligtes at betale sagens omkostninger
            
         Søgsmålsgrunde og væsentligste argumenter:
   Europa-Kommissionen er af den opfattelse, at Den Italienske Republik i det omfang den udelukker jord og sten, der er opgravet og beregnet på genanvendelse som påfyldning, opfyldning, inddæmning og til formaling, fra at være omfattet af anvendelsesområdet for den nationale lovgivning om affald, har tilsidesat sine forpligtelser i henhold til artikel 1, litra a), i direktiv 75/442/EØF om affald, som ændret ved direktiv 91/156/EØF.
   
      (1)  EFT L 194, s. 39; svensk specialudgave, område 15, volym 1, s. 238.
   
      (2)  EFT L 78, s. 32; svensk specialudgave, område 15, volym 10, s. 66.